  Виталий Пронин Ӵуказе «Лудорвай» музейын усьтӥське мультипликацилы сӥзем фин-угор фестиваль. Шаерамы вуозы Эстониысь, Комиысь, Марий Элысь, Карелиысь, Ханты- Мансийскысь но Новосибирскысь мультфильм лэсьтӥсьёс. Соослэн ужъёссы 5 ӧръя дунъямын луозы: нылпиослы устоез мультфильм, авторской фильм, фин-угор кылын лэсьтэм анимация но мукет. Озьы ик татын тодматскыны луоз «Урал куаралэн шуккиськемез» проектэн, соя кылдытэмын фин-угор воргоронъёс но кышномуртъёс сярысь 7 анимация.Со сяна, мастер-классъёс сётозы Эстониысь мультипликацияя студиысь режиссёр Прийта Тендер. Мультфильм пыр калык культураез вӧлмытон сярысь малпанзэ вералоз Комиысь Йӧскалык музейлэн директорезлэн воштӥсез Светлана Бандура.Фестивалез радъяло «Лудорвай» музей, Россиысь фин-угор центр, Эстониысь но Комиысь Йӧскалык музейёс.https://youtu.be/gjZ1G4Ft9pUФестивальлэн радлыкез: 19-тӥ куартолэзе 11 часын - фестивалез усьтон. 11.30 часын - «Анимация пыр калык культураез вӧлмытон» лекция лыдӟоз Комиысь Йӧскалык музейлэн директорезлэн воштӥсез   Светланы Бандура. 12 часын - Эстониысь мультипликацияя студиысь режиссёрлэн Прийта Тендорлэн мастер-классэз. 14 часын - «Мультипликацилы сӥзем мерлыко бамъёс» видеопрезентация. Нуэ Эстониысь Валентина Семёнова. 14.30 часын - Эстониысь Сергей Сидоровлэн удмурт выжыкылъя лэсьтэм компьютерной шудонэныз тодматскон. 11.00 - 18.00 часъёсы - фестивале вуэм ужъёсты возьматон. 17.00 - 18.00 часъёсы - «Та азбарлэн шудбурез» спектакль. Татчы пыриськыны быгато вань мылкыд карисьёс. 20-тӥ куартолэзе 11 часын - фестивалез ворсан. 11 часысен 22 часозь - фестивале вуэм ужъёсты возьматон.  